PARTICIPAREA LOCUITORILOR VIDREI DE SUS,

AZI AVRAM  IANCU, LA PRIMUL RĂZBOI MONDIAL.

Declararea primului război mondial are urmări grave şi pentru locuitorii comunei Avram Iancu. Bărbaţii până la 50 de ani erau încorporaţi şi trimişi pe front, rămânând acasă doar femeile, copiii şi bătrânii, care nu erau capabili să muncească pentru aşi asigura traiul, mai ales în condiţiile de scumpire exagerată a produselor alimentare şi în special a cerealelor. Foametea şi sărăcia erau în floare, mulţi consumând pâine de secară amestecata cu coajă de fag pisată. Chibriturile şi petrolul lipseau cu desăvârşire. Era adevărat, că, pentru cei mai săraci şi pentru familiile cu orfani se acorda un minim de cereale, dar adeseori acestea în loc să încapă pe mâna celor în drept erau sustrase de conducătorii comunei. Este cunoscut cazul notarului din comuna Vidra care ascundea produsele alimentare destinate populaţiei şi în special orfanilor, sub duşumeaua casei propri.

În aceste condiţii ura cetăţenilor a crescut şi mai mult împotriva acelora care declanşaseră războiul. Ei transformaseră pe toţi cei apţi de muncă în carne de tun, pentru a se îmbogăţi şi mai mult o mână de exploatatori avizi. Numai din comuna Avram Iancu au căzut şi dispărut peste 60 de participanţi la război pentru care: Ciama Vasile, Marta Petru a lui Petre, Ciama Iosif, Coflica Nicolae (Alb), Miheţ Miron, Boglea Ioan (Caila), Trif Iosif (Puşel), Avram Mihai (Zdup), Ciama Nicolae, Tomoş Nicolae (Horg), Avram Vasile, Morar Petru (Slup), Cristea George (Lulău), Ciama Iosif, Miheţ Petru a Gyurki, Achimeţ Mihai, Toader Georg (Ţipea), Gligor Costea (Folteu), Gligor Vasile (Foltea), Lazăr Nicolae a lui Crăciun, Avram Nicolae (Stelniţa), Chira Nicolae (Turul), Talpaş George a lui Iuonhy, Pogan Nicolae a lui George, Miheţ Ştefan (Maina), Pogan Mihai, Tomoş Petu a lui Ion Bonţ, Cristea Petru (Bolteu), Bădău Gavrilă, Morar George (Peler), Fiţ Costan (Bodele), Talpaş Iosif a lui George, Trif George, Ianc Antoniu a lui George, Ciama Petru, Ciama Mihai (Ranga), Pogan Mihai a lui Petru Călugăr, Atrimeţ Ioan, Ceama Petru (Rampa), Pogan Ioan (Călugăr), Vlasiu Alexe, Chira Axente a Lucii
 , Popa Vasilie, Bodea George (Vila), Gligor Ioan (Vancuţu), Heler Elisie (Gârbov), Ceama Victor, Iancu Gheorghe, Chira Traian (Pârtic), Chira Costan (Cotronţa), Coroiu Remus (Ciocia), Leach Romulus (Ţilica), Miheţ Augustin, Miheţ Costan, Pogan Mihai, Trif George, Trifuţ George, Jude Aurel (Cârţ)
 ,ş.a. Iar o parte din locuitorii comunei participând la prima conflagraţie mondială au rămas invalizi. Dintre aceştia amintim pe : Ciama Petru a lui George, Avram George (Topor), Marta George, Trifuţ Vasile (Giuc), Marica Dumitru a Luţii, Şuşa Ioan (a lui Mihai), Morar Petru (Turc), Iach Ioan a lui Nicolae Tiveş, Toader Petru a lui Ioan, Cristea George a lui Ioan Jij, Cândea Iosif a lui Dumitru, Cristea Nicolae (Nan), Ceama Nicolae a lui George, Heler Ianc, Jude Constantin (Pătroi), Bădău Mihai, Talpaş Augustin, Duma Nicolae, Resiga Nicolae a Bătrânii, Gligor Ioan (Buncir), Trifon Petru a Truţii, Miheţ Vasile a lui Nicolae, Bădău Constantin a lui Mihai, Jude Mihai (Hap), Fer Ioan a lui Vasilie, Chira Gavrilă, Beleiu Nicolae (Boroş), Achimeţ Petru, Lazăr Vasile Aculieţii, Chira Costan (Ţonc), Vesa Iosif a Lii, Pădurean Ioan a lui Nicolae, Pădurean Visalom, Gomboş Ioan a lui Petru, Cândea George, Chira Toma (Cociobea), Leach George a Gudului, Chira Iosif (Puţuruga), Petruţa  Petru
 ş.a.

Mulţi dintre cei plecaţi pe front dezertează şi se întorc acasă, trăind ascunşi de ochi jandarmilor în păduri sau în munţi. Uneori se însoţeau cu cei care nu se supuseseră la recrutare şi formau grupe mai mari de dezertori înarmaţi care îşi aveau adăpostul în munţii din apropiere, de unde coborau din când în când pentru a se aproviziona cu cele necesare. Alţii veneau acasă deghizaţi cum a fost cazul lui Leah Iosin care dezertase şi umbla îmbrăcat travestit în femeie pentru a nu fi identificat de jandarmi
 .

O altă parte din cei plecaţi pe front se predau la inamic, fiind luaţi prizonieri unii au intrat mai apoi în batalioanele de voluntari români din Rusia sau Italia.

Voluntari în regimentul “Avram Iancu” din Rusia, din localitatea noastră au fost: Belei Luca, Ciama Ioan a lui Petruş, Fiţu Nicolae a lui Mihaiu Tebra, Lazăr Ioan a Micului, Ianc Iosif a lui George, Leah Nicolae a Costului, Miheţ Ioan a lui Nicolae Lupa, Talpaş George a lui Nicolae Vintilă, ş.a.
 . Aceştia ca şi alţii au fost recrutaţi în vara anului 1917 dintre prizonieri de la o fabrică de cherestea din Lugansk, după cum spune braşoveanu Voicu Niţescu “...printre care şi uni din Vidra lui Avram Iancu...”, care se afla în posesia unui număr păstrat cu sfinţenie al gazetei “România Mare”, în care era publicat un apel al voluntarului Bobeş, originar şi el din Munţii Apuseni. Şi desigur că au urmat îndemnul acestui articol. “Adresându-mă tuturor fraţilor mei moţi care se află încă pe teritoriul Rusiei, le spun că acum mă aflu unde dorisem de prea multă vreme. Azi pot zice că sunt român, sunt ostaş al dulcei Românii, azi soarta mea s-a schimbat (...). Toţi ne-am adunat aici, cei ce ieri eram cetăţeni ai Austro-Ungariei, iar azi suntem cetăţeni ai României, ieri prizonieri, iar azi voluntari în armata română. Fraţilor mei moţi! Voi care aţi mai rămas în Rusia, nu întârziaţi a ne urma nouă şi acelora care sunt duşi de mult. Trebuie să arătăm lumii întregi cine suntem. Şi mai ales să arătăm  că nici acum nu s-a pierdut vitejia din ţinuturile noastre, trebuie să urmăm pilda părinţilor, moşilor şi strămoşilor noştri...”
 .

Voluntari din Legiunea din Italia, din localitatea noastră au fost: Leach Nicolae a lui Mihaiu, Leach Mihai a lui Ioan, Miheţ Iosif a Tulii, Leach Octavian a lui Nicolae Huh, Coroiu George a lui Vasile Teşcu, Popa Miron a lui Iuan, comandantul plutonului 30, al Regimentului III Crişan
 .

Aceşti voluntari din Rusia şi Italia, luptând alături de armata română sau de cea a puterilor Antantei, unii dintre ei întorşi în ţară în 1919 sau 1920, au contribuit după puteri unii departe de pământul patriei, la edificarea României întregite, visată de generaţii şi generaţii de înaintaşi
 .

Întocmit,

prof. Chirițescu Marinel

